REPUBLIKA HRVATSKA

ISTARSKA ŽUPANIJA

**OSNOVNA ŠKOLA STOJA**

**Brijunska 5**

**P U L A**

Pula, 15. rujan 2022.

KLASA: 400-01/22-01/03

URBROJ: 2168/01-55-62-22-01

**OBRAZLOŽENJE FINANCIJSKOG PLANA**

1.UVOD

**Sažetak djelokruga rada škole:**

Osnovna škola Stoja javna je ustanova sa sjedištem u Puli, Brijunska 5. Djelatnost škole obuhvaća odgoj i obvezno osnovnoškolsko obrazovanje učenicima od 1. – 8. razreda. Djelatnost osnovnog odgoja i obrazovanja obavlja se kao javna služba na temelju nacionalnog kurikuluma, nastavnih planova i školskog kurikuluma.

Na osnovi javnih ovlasti Osnovna škola Stoja obavlja slijedeće poslove:

* upise i ispise iz škole s vođenjem odgovarajuće evidencije i dokumentacije
* organizaciju i izvođenje nastave i drugih oblika odgojno obrazovnog rada s učenicima, te vođenje odgovarajuće evidencije
* izdavanje javnih isprava i drugih potreba
* vrednovanja i ocjenjivanje učenika, te vođenje evidencije o učenikovim postignućima
* upisivanje podataka o odgojno obrazovnom radu u E-maticu.

 Nastava je organizirana u samo jednoj smjeni i to jutarnjoj kroz petodnevni radni tjedan sa slobodnim subotama.

Nastava se izvodi kao redovna s produženim boravkom, izborna, dodatna i dopunska nastava, a izvodi se prema odlukama o donošenju kurikuluma za nastavne predmete i međupredmetne teme koje je donijelo Ministarstvo znanosti i obrazovanja, prema Godišnjem planu i programu Osnovne škole Stoja i Školskom kurikulumu za školsku godinu 2022./2023.

Ostali odgojno obrazovni oblici rada obuhvaćaju izvannastavne i izvanškolske aktivnosti, druge odgojno obrazovne aktivnosti, programe i projekte, a određeni su školskim kurikulumom. Školu polazi 349 učenika u 17 razrednih odjela.

2. OBRAZLOŽENJE PROGRAMA (AKTIVNOSTI I PROJEKATA)

Redoviti program osnovnog obrazovanja izvodi se u osmogodišnjem trajanju.

**Projekcija u 2023. – 2025.:**

Prioritet škole je kvalitetno obrazovanje i odgoj učenika koje se ostvaruje kroz:

* stalno usavršavanje nastavnog kadra, te podizanje nastavnog standarda na višu razinu
* poticanje učenika na izražavanje kreativnosti, talenata i sposobnosti kroz uključivanje u slobodne aktivnosti, natjecanja te druge aktivnosti u projektima, priredbama i manifestacijama
* poticanje za sudjelovanje na sportskim aktivnostima, uključivanje kroz natjecanje na školskoj razini i šire
* organiziranje zajedničkih aktivnosti učenika, roditelja i učenika tijekom izvannastavnih aktivnosti, na organizaciji u upoznavanju kulturne i duhovne baštine
* poticanje razvoja pozitivnih vrijednosti i natjecateljskog duha kroz razne nagrade najuspješnijim razredima, grupama i pojedincima.

**Zakonske i druge pravne osnove:**

* Zakon o odgoju i obrazovanju u osnovnoj i srednjoj školi (Narodne novine, broj 87/08, 86/09,92/10, 105/10, 90/11. 5/12, 16/12, 86/12, 126/12, 94/13, 152/14, 07/17.,68/18.,98/19.,64/20.)
* Zakon o ustanovama (NN br. 76/93., 29/97., 47/99., 35/08.,127/19.)
* Zakon o proračunu (NN br. 87/08.,136/12.,15/15)
* Pravilnik o proračunskim klasifikacijama (NN br. 26/10.,120/13.,01/20)
* Pravilnik o proračunskom računovodstvu i računskom planu (NN br.31/11.,124/14.,1/15.,87/16.,25/17.,3/18.,96/18.,103/18.,126/19.)
* Upute za izradu Proračuna Grada Pule za razdoblje 2023. – 2025. ( Klasa: 400-08/22-01/5; Urbroj:2163-7-02-01-0243-22-18) od 06. rujna 2022.
* odluke o donošenju kurikuluma za nastavne predmete i međupredmetne teme
* Godišnji plan i program rada škole za školsku godinu 2022./2023.
* Kurikulum škole za školsku godinu 2022./2023.

**Usklađenost ciljeva, strategije i programi s dokumentima dugoročnog razvoja:**

Školske ustanove ne donose strateške, već godišnje planove i programe (GPP i školski kurikulum) prema odlukama o donošenju kurikuluma za nastavne predmete i međupredmetne teme koje je donijelo Ministarstvo znanosti i obrazovanja. Vertikala usklađivanja ciljeva i programa MZO-a i jedinice lokalne samouprave sa školskom ustanovom je provedena u dodirnim točkama.

Nastavni kurikulumi se odnose za nastavnu godinu, ali ne i za fiskalnu. Uzrok mnogim odstupanjima u izvršenju financijskog plana, odnosno pomak određenim aktivnosti iz jednog u drugo polugodište uzrokuje promjene izvršenja financijskog plana za dvije kalendarske godine.

CILJ: podizanje razine kreativnosti i sposobnosti učenika

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost****2023.** | **Ciljana vrijednost 2024.** | **Ciljana vrijednost****2025.** |
| Povećanje broja učenika koji su uključeni u različite školske projekte, priredbe, manifestacije, natjecanja | Njegujemo stvaralaštvo i kreativnost i pružamo stručnu pomoć za što kvalitetniji osobni razvoj svakog učenika što pokazuje velik broj učenika uključenih u različite aktivnosti koje Škola organizira.Svake godine na nivou škole održavamo projektni dan u koji su uključeni svi učenici i učitelji škole .Tema ovogodišnjeg projektnog dana je ,,Oživimo povijesne /književne likove''.Sudjelujemo u manifestacijama prevencije svih oblika nasilja i ovisnosti koje organizira Grad Pula :,,Trkom protiv ovisnosti,, ,,,Baci drogu u koš,,…..U sklopu kulturne i javne djelatnosti škola aktivnosudjeluje u sportskim i kulturnim priredbama u školi i izvan nje.Učenici su uključeni u velik broj natjecanja kojeorganizira MZO, Grad Pula, Istarska županija. | Broj uključenih učenika u projekte, preventivne aktivnosti, natjecanja | 349 | Kurikulum i e-dnevnik | 370 | 380 | 400 |
| Velik broj različitih izvannastavnih aktivnosti uz uvođenje novih  | Osim što Škola već provodi velik broj izvannastavnih aktivnosti, prateći interes i sklonosti učenika, posebno bi istakli grupu mladih vrtlara gdje su učenici pokazali veliki interes za ekologiju ,za uređenje i održavanje školskog mediteranskog vrta ljekovitim biljem kao i promicanje zdravog načina života. U školi je formiran Volonterski klub kroz koji se škola povezuje sa širom zajednicom i doprinosi životu grada.Domaćinstvo kao izvannastavna aktivnost gdje učenici stječu znanja i vještine potrebne za svakodnevni život. | Broj učenika uključenih u izvannastavne aktivnosti | 200 | e-dnevnik | 250 | 250 | 250 |

CILJ: Održavanje/povećanje kvalitete nastavnog programa

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost****2023.** | **Ciljana vrijednost 2024.** | **Ciljana vrijednost****2025.** |
| Potpuna usklađenost s Pravilnikom o broju učenika u redovitom i kombiniranom razrednom odjelu i odgojno-obrazovnoj skupini u osnovnoj školi u pogledu broja učenika u razrednom odjelu | Broj učenika u razrednom odjelu mora biti usklađen s državnim pedagoškim standardom kako bi se osigurala minimalna kvaliteta osnovnoškolskog sustava odgoja i i obrazovanja | Broj učenika u razrednom odjelu | 30 | Kurikulum i e-dnevnik | 28 | 26 | 24 |
| Uvođenje informatičkih tehnologija u nastavni proces | Uvođenjem informatičke tehnologije u nastavni proces poboljšavamo kvalitetu i učinkovitost obrazovanja.Posebno za istaknuti je opremanje još jednog informatičkog kabineta za učenice razredne nastave. | Broj opremljenih učionica | 5 | Kurikulum i e-dnevnik | 10 | 15 | 22 |

CILJ: Poboljšanje kvalitete i učinkovitosti odgoja i obrazovanja

|  |  |  |  |  |  |  |  |
| --- | --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost** | **Izvor podataka** | **Ciljana vrijednost****2023.** | **Ciljana vrijednost 2024.** | **Ciljana vrijednost****2025.** |
| Povećanje broja sati dopunske nastave za učenike koji ne prate redoviti nastavni program s očekivanom razinom uspjeha  | Povećanjem broja sati dopunske nastave za učenike pridonosi se poboljšanju kvalitete i učinkovitosti obrazovanja učenika | Broj sati tjedno | 20 | Kurikulum i e-dnevnik | 22 | 25 | 28 |
| Povećanje broja sati dodatne nastave za učenike koji u nastavnom predmetu ostvaruju nadprosječne rezultate ili pokazuju poseban interes za određeni nastavni predmet | Povećanjem broja sati dodatne nastave za učenike pridonosi se poboljšanju kvalitete i učinkovitosti obrazovanja učenika, a samim time i kvalitete Škole. | Broj sati tjedno | 20 | Kurikulum i e-dnevnik | 23 | 25 | 28 |

3. ISHODIŠTA I POKAZATELJI NA KOJIMA SE ZASNIVAJU IZRAČUNI I OCJENE POTREBNIH SREDSTAVA ZA PROVOĐENJE PROGRAMA

Sredstva su planirana financijskim planom za provođenje glavnih programa obrazovanja i socijalne skrbi. Glavni program obrazovanja, provodi se kroz slijedeće četiri aktivnosti: *Decentralizirane funkcije osnovnoškolskog obrazovanja, Produženi boravak u osnovnim školama, Redovni program odgoja i obrazovanja i tekući projekt "Zajedno do znanja IV*". Dok se glavni program socijalne skrbi, provodi kroz aktivnost: *Pomoć socijalno ugroženoj kategoriji građana*.

* + **GLAVNI PROGRAM: A12 OBRAZOVANJE**
* **1.PROGRAM: 4002 OBRAZOVANJE DO STANDARDA**

*Decentralizirane funkcije osnovnoškolskog obrazovanja*

Rashodi za provođenje aktivnosti planirani su u iznosu od 96.312 EUR. Kriteriji i mjerila za osiguranje minimalnog financijskog standarda javnih potreba u osnovnom školstvu utvrđuju se Odlukom Vlade RH, te se decentralizirana sredstva škole osiguravaju u Proračunu Grada Pule. Rashodi su utvrđeni na osnovu kriterija opsega djelatnosti prema slijedećim elementima: po učeniku, po razrednom odjelu, po područnoj školi i po osnovnoj školi. Decentraliziranim funkcijama osnovnoškolskog obrazovanja iskazani su materijalni i financijski rashodi.

Od tako dobivenih vrijednosti prihoda prvo smo predvidjeli namjenske rashode koji se planiraju na osnovi potrošnje tekuće godine, tj. troškovi energije, rashode za zdravstvene preglede zaposlenika, prijevoz učenika, usluge tekućeg održavanje građevinskih objekata, postrojenja i opreme, komunalne naknade i pedagošku dokumentaciju.

Rashodi iz kategorije općih troškova prvo smo planirali obvezne rashode za komunalne usluge, rashode za telefon, bankarske usluge, usluge platnog prometa te obveznu pedagošku dokumentaciju i materijal. Nakon toga planiramo ostale troškove prema prioritetima funkcioniranja škole.

*Administrativno, tehničko i stručno osoblje*

Plaće zaposlenicima i ostali troškovi koje isplaćuje MZO planirani su u iznosu od 968.876 EUR.

Predviđeni su za financiranje rashoda za zaposlene, dodataka na plaću te ostalih troškova kao što su: regres, dar za djecu (planirani na osnovi sadašnjeg stanja), te ostalih naknada koje pripadaju zaposleniku po kolektivnom ugovoru .

Pomoći u obliku odlaska u mirovinu i smrti u obitelji teško je predvidjeti, a jubilarne nagrade ovise o broju zaposlenih te ih je lakše predvidjeti.

* **2.PROGRAM: 4003 OBRAZOVANJE IZNAD STANDARDA**

*Produženi boravak u osnovnim školama*

Rashodi za provođenje aktivnosti planirani su u iznosu od 92.906 EUR. Posebni cilj ovog programa je briga o djeci nižih razreda osnovne škole (I-IV razred) izvan redovne nastave za vrijeme dok roditelji rade. Produženi boravak se provodi kao sastavni program brige za djecu nižih razreda osnovne škole, koji uključuje organizirani boravak u školi izvan nastave, dodatni odgojno-obrazovni rad i prehranu. U 2022. godini ovim programom su obuhvaćene 4 skupine produženog boravka s ukupno 78 učenika. I to za razrede od 1.-4., te su sredstva namijenjena za sufinanciranje bruto plaća i naknada (80% od grada) za 4 učitelja razredne nastave. Dvoje za puno radno vrijeme na neodređeno i dvoje na puno radno vrijeme na određeno. Program se provodi sukladno Odluci o organizaciji i financiranju Programa produženog boravka u osnovnim školama kojima je osnivač Grad Pula.

*Grad Pula* *–* ukupno planirani rashodi produženog boravka iznose 74.325 EUR.

*Sufinanciranje roditelja –* ukupno planirani rashodi produženog boravka iznose 13.272 EUR.

*Općinski proračun –* ukupno planirani rashodi produženog boravka na teret Općina iznose 5.309 EUR.

*Redovni program odgoja i obrazovanja*

Ukupna aktivnost planirana je u iznosu od 160.264 EUR.

*Tekući projekt "Zajedno do znanja IV"*

Projekt se odnosi na rashode za pomoćnike u nastavi za učenike sa teškoćama. Rashodi za provođenje projekta planirani su u iznosu od 24.556 EUR za šk. godinu 2022/2023. Isključivo se odnose na plaće i ostale rashode za zaposlene.

* **GLAVNI PROGRAM: A16 SOCIJALNA SKRB**
* **1.PROGRAM: A164007 SOCIJALNA SKRB**

*Pomoć socijalno ugroženoj kategoriji građana*

Rashodi za provođenje aktivnosti planirani su u iznosu od 9.290 EUR. Odnose se na opće prihode i primitke Grada Pule te tekuće pomoći iz državnog proračuna.

Grad Pula subvencionira 40% troškova školske marende, te 25% troškova produženog boravka za djecu čiji su roditelji/skrbnici korisnici prava na dječji doplatak.

U nastavku je sijedi pregled prihoda, sa pripadajućim rashodom:

***1. Tekuće pomoći iz državnog proračuna****,* planirane su u iznosu od 1.015.992 EUR*,* utrošit će se kako slijedi:

* *Plaće zaposlenika, ostali rashodi za zaposlene, naknade za prijevoz zaposlenika te naknade za nezapošljavanje invalida -* u iznosu od 968.876 EUR.
* *Prihodi iz državnog proračuna na temelju presuda po tužbama zaposlenika za isplatu razlika plaća -* planirana su sredstva za 6 tužbi u ukupnom iznosu od 3.982 EUR.
* *Natjecanja* – rashodi su planirani u iznosu od 1.327 EUR. Najvećim dijelom odnose se na usluge prijevoza, uredski materijal i ostale materijalne rashode te nabavku namirnica.
* *Županijsko stručno vijeće i mentorstvo* – rashodi su planirani za voditelje ŽSV i mentorstva u ukupnom iznosu od 1.327 EUR, a odnose se na ostale rashode za zaposlene, uredski materijal i ostale materijalne rashode.
* *Državni prihodi za financiranje udžbenika i radnih udžbenika-* planiraju se prihodi za udžbenike u iznosu od 19.908 EUR, te za radne udžbenike 13.273 EUR.
* *Projekt „Škola za život “* - koji se također pojavljuju od strane Ministarstva smo uključili u ove prihode, kako bi namjenski mogli utrošiti sredstva koja smo ili ćemo dobiti.

***2. Tekuće pomoći iz županijskog proračuna,*** planirane su u iznosu od 2.655 EUR.

Planiraju se za eventualna sportska natjecanja i županijska natjecanja iz pojedinih predmeta. Odnose se najvećim dijelom na usluge telefona, pošte i prijevoza, službena putovanja, uredski materijal i ostale materijalne rashode.

***3. Tekuće pomoći iz općinskog proračuna,*** planirane u iznosu od 5.309 EUR, utrošiti će se u cijelosti na plaće za djelatnice produženog boravka, doprinose na plaće, ostale troškove te prijevoz. Djeca koja nisu sa područja grada Pule moraju tražiti subvencije od svojih općina za usluge produženog boravka kako bi plaćala fiksni dio produženog boravka jednako kao i djeca sa područja Grada Pule – 16 EUR. Ostatak od 66 EUR subvencioniraju općine kojima mjesečno šaljemo račun.

***4. Prihodi od sufinanciranja cijene usluge, participacije i slično****,* planirani su u iznosu od 106.178 EUR*,* najvećim dijelom utrošit će se na namirnice za školsku kuhinju, zatim na rashode za plaće učiteljica u produženom boravku, za nabavu nefinancijske imovine (postrojenja i opreme), na materijal i energiju, na uredski materijal i ostale materijalne rashode. Većim dijelom utrošit će se i na rashode za usluge, odnosno najvećim dijelom na usluge tekućeg i investicijskog održavanja.

***5. Prihodi od nadoknade šteta***, planirani su u iznosu od 2.655 EUR (uplate roditelja i osiguranja). Jednim dijelom utrošit će se na popravke tableta koje učenici koriste te za nabavku knjiga koje su se oštetile prilikom korištenja i potrebno je kupiti nove, dok će se uplate od osiguranja utrošit na popravke.

***6. Ostali nespomenuti prihodi po posebnim propisima***, planirani su u iznosu od 1.327 EUR, a odnose se na prihode od zakasnine za knjižnicu. Prihodi se prvenstveno koriste za redovito poslovanje, minimalni standard, te financiranje aktivnosti iz Godišnjeg plana i programa rada škole.

***7. Prihodi od donacija****,* planirani su u iznosu od 11.945 EUR*,* te se odnose na tekuće donacije od neprofitnih organizacija i tekuće donacije od trgovačkih društava.

***8. Decentralizirana sredstva Škole***, planirana su u iznosu od 96.312 EUR, utrošit će se većim dijelom na rashode za materijal i energiju i rashode za usluge.

***9. Opći prihodi i primici Grada Pule***, planirani su u iznosu od 90.582 EUR, utrošit će se na rashode za plaće i prijevoz učiteljica u produženom boravku, na namirnice za socijalno ugroženu kategoriju građana te za provedbu projekta građanskog odgoja i lidrano.

***10. Tekuće pomoći iz državnog proračuna temeljem prijenosa EU sredstava* -** odnosi se na sredstva koje doznačuje Grad Pula za provedbu projekta *Zajedno do znanja IV*. Utrošit će se na plaće i ostale troškove pomoćnika u nastavi. Planirani su u iznosu 34.508 EUR.

**VIŠAK PRIHODA POSLOVANJA**

Višak prihoda poslovanja iz 2022. planiran je u ukupnom iznos od 2.655 EUR. i odnosi se na sufinanciranje cijene usluga iz redovnog programa.

*Obrazloženje financijskog plana (ukratko):*

Obrazloženje financijskog plana jednako je važan dokument kao i sam plan iskazan u brojkama. U njemu povezujemo ciljeve škole s izvorima sredstava za njihovo ostvarenje te pratimo uspješnost realizacije. Radeći analize prošle potrošnje, usporedbe prihoda i rashoda po određenim kategorijama, stvaramo i podloge za kvalitetnije upravljanje sredstvima s kojima raspolažemo.

Prihodi za financiranje rashoda planirani su primjenom financijskih pokazatelja iz Uputa za izradu proračuna Grada Pule za 2023.-2025. godinu.

Od tako dobivenih vrijednosti prihoda predvidjeli smo namjenske rashode koji se planiraju na osnovi potrošnje tekuće godine tj. troškovi energije, rashodi za zdravstvene preglede zaposlenika, prijevoz učenika te usluge tekućeg održavanje građevinskih objekata, postrojenja i opreme, komunalne naknade i pedagoške dokumentacije. Naime, osnivač nam osigurava sredstva za tekuće i investicijsko održavanje samo u okviru minimalnog standarda.

Kao i rashodi iz kategorije općih troškova planirani rashodi za komunalne usluge, rashodi za telefon, bankarske usluge i usluge platnog prometa te obveznu pedagošku dokumentaciju i materijal. Potom su planirani i ostali troškovi prema prioritetima funkcioniranja škole.

Važan razlog za izradu detaljnog obrazloženja je olakšana mogućnost praćenja izvršenja plana te argumentiranja mogućih/vjerojatnih izmjena i dopuna financijskog plana. Posebno se to odnosi na situacije priliva novca odnosno povećanja izdataka za neplanirane okolnosti.

4. IZVJEŠTAJ O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI U PRETHODNOJ GODINI

Jedan od glavnih pokazatelja uspješnosti provođenja programa rezultati su koje učenici naše škole postižu kroz osmogodišnje obrazovanje na natjecanjima znanja, susretima i smotrama od županije preko regionalne do državne razine.

 U prethodnoj školskoj godini 349 učenika je uspješno završilo školsku godinu. Školsku godinu je s odličnim uspjehom završilo 242 učenika, s vrlo dobrim uspjehom 91 učenik, s dobrim uspjehom 24 učenika, s dovoljnim uspjehom 0 učenika te nedovoljnim uspjehom 1 učenik. Na kraju nastavne godine pohvaljeno je 156 učenika, 65 učenika razredne nastave i 91 učenik predmetne nastave. Osim pohvaljenih učenika, nagrađeno je i 20 učenika osmog razreda za odličan uspjeh i uzorno vladanje tijekom cijelog osnovnog obrazovanja. Uspješnost velikog broja učenika koji završavanju ovu školu s odličnim i vrlo dobrim uspjehom te upisuju željene srednje škole ukazuje na kvalitetan rad naših zaposlenika.

 Kroz programe rada sa darovitim učenicima u okviru dodatne nastave bile su organizirane grupe darovitih učenika iz matematike, hrvatskog jezika, povijesti, kemije, biologije, geografije, engleskog jezika, a učenici su sudjelovali na natjecanjima pod pokroviteljstvom MZO u organizaciji Agencije za odgoj i obrazovanje. Učenici su postigli dobre rezultate na županijskom natjecanju iz informatike.

Njegujemo stvaralaštvo i kreativnost i pružamo stručnu pomoć za što kvalitetniji osobni razvoj svakog učenika što pokazuje velik broj uključenih učenika u različite programe koje škola organizira u okviru izvannastavnih aktivnosti (mladi vrtlari, novinarska grupa, literarna grupa, recitatorska grupa, likovna grupa, zbor škole, folklorna grupa, klapa, knjižničari, plesna grupa, vjeronaučna grupa, web grupa, crveni križ, eko grupa, domaćinstvo te sportska grupa).

 Nastojimo pružati stručnu pomoć učenicima kroz provođenje programa dopunske nastave iz hrvatskog jezika, matematike, kemije, fizike te engleskog jezika.

 Školski projekt ''Rastemo kroz volontiranje,, je uspješno realiziran.

Sastavili:

Ravnatelj: Zoran Bjelopetrović, prof.

Voditelj računovodstva: Paula Levak, mag.oec.

 Ravnatelj:

 Zoran Bjelopetrović, prof.